20/07/2017 | Administración LocalMunicipal
Carballo
Aprobación das bases da convocatoria de subvencións para a celebración de festas populares do ano 2017 (xunta de goberno local do 3 de xullo de 2017)

Coa finalidade de promocionar a celebración de festas populares apoiando a organización dos programas festivos que realizan asociacións ou grupos de vecinos, así como contribuír a preservar a tradición festiva do noso municipio, en cumprimento das competencias que o Concello de Carballo ten na promoción da Cultura e da ocupación do tempo libre, a Xunta de Goberno local en sesión ordinaria celebrada o 3 de xullo de 2017, aprobou as bases da convocatoria de subvención para a celebración de festas populares do ano 2017, así como o gasto por un importe total de 35.000€ (retención de crédito número 2017 000 19078 Referencia Intervención 17.17. RC 000 175) con cargo á aplicación orzamentaria 3380.4890001 O importe do crédito destinado a esta convocatoria, poderá incrementarse nunha contía adicional sen necesidade de nova convocatoria, respectando os límites e condicións establecidas no artigo 58 do Real decreto 887/2006 de 21 de xullo e no artigo 31 da Lei 9/2007, de 13 de xuño de subvencións de Galicia. Estas subvencións teñen por obxecto colaborar coas Comisións de Festas do municipio de Carballo para a realización de festas populares no municipio de Carballo durante o ano 2017. Con estas subvencións o Concello de Carballo pretende promocionar a celebración de festas populares, apoiando a organización dos programas festivos que realizan asociacións ou grupos de veciños así como contribuír a preservar a tradición festiva do noso municipio. As actividades deberán estar abertas a todos os cidadáns, realizarse en espazos accesibles e de uso público ou vecinal e ter entrada libre e gratuíta. Unha mesma festa só será subvencionada a través dunha única comisión de festas. Exclúense desta Convocatoria as festas organizadas con motivo de conmemoracións ou celebracións particulares ou de orixe privado, as organizadas por particulares ou entidades con ánimo de lucro ou as destinadas unicamente a socios dunha entidade ou a un colectivo particular. Poderán solicitar estas subvencións as entidades xuridicamente constituídas que estén rexistradas no Concello de Carballo ou agrupacións de persoas físicas ou xurídicas, públicas ou privadas ou colectivos constituídos coa finalidade de levar a cabo o obxecto desta convocatoria, sempre que cumpran ademais os seguintes requisitos: - Desenvolver un programa de actividades festivas. - Carecer de fins de lucro e que as actividades subvencionadas non persigan finalidade de lucro.  Que o ámbito de actuación sexa o término municipal de Carballo.  Que teñan a súa sede social no municipio e realicen as súas actividades regularmente no mesmo.  Non ter pendente de xustificar ningunha subvención ou axuda económica co Concello correspondente a exercicios anteriores.  Dispoñer dun seguro de responsabilidade civil que cubra esta actividade e de permiso municipal para a celebración da festa.  No caso de agrupacións de persoas físicas ou xurídicas, públicas ou privadas ou colectivos constituídos coa finalidade de levar a cabo o obxecto desta convocatoria deberán facer constar expresamente, tanto na solicitude como na resolución de concesión, os compromisos de execución asumidos por cada membro da agrupación, así como o importe de subvención a aplicar por cada un deles, que terán igualmente a consideración de beneficiarios. En calquera caso, deberá nomearse un representante ou apoderado único da agrupación, con poderes bastantes para cumprir as obrigas que, como beneficiario, corresponden á agrupación. As axudas destínanse á organización e realización do programa de actividades da festa parroquial obxecto da subvención. Estas subvencións son incompatibles con outras axudas ou financiación do Concello de Carballo, exceptuando a actuación de agrupacións a través do Convenio de Actuacións Musicais do Concello, que non se terán en conta para esta solicitude. O importe das axudas determinaranse segundo o número de días festivos que se celebren e nos que se realice unha verbena ou concerto na que actúe unha orquestra ou grupo musical en directo. Exclúense os dúos e os tríos de animación musical. Establécese unha axuda de 400 € por cada día de festa. O presuposto de gastos do proxecto presentado para a organización das festas deberá ser superior ao doble do importe da subvención. Para a concesión destas axudas destinarase un presupoto de 35.000 €. O importe do crédito destinado a esta convocatoria, poderá incrementarse nunha contía adicional sen necesidade de nova convocatoria, respectando os límites e condicións establecidas no artigo 58 do Real decreto 887/2006 de 21 de xullo e no artigo 31 da Lei 9/2007, de 13 de xuño de subvencións de Galicia. O gasto irá con cargo á partida 3380.4890001 “Subvencións festas barrios e parroquias” dos Presupostos Xerais. As entidades que soliciten algunha subvención deberán presentar as súas solicitudes no Rexistro Xeral do Concello de Carballo (preferentemente no Rexistro existente no Pazo da Cultura, Rúa do Pan s/n) a partir do día seguinte da publicación do extracto da convocatoria no BOP, a través da Base de Datos Nacional de Subvencións. O prazo de presentación da solicitude rematará dez días naturais antes da celebración da festa e, en todo caso, a solicitude deberá presentarse antes do 16 de outubro de 2017. As solicitudes presentaranse no modelo que a tal fin preparará o Concello de Carballo e no que deberá constar: a. Nome, enderezo, teléfono e CIF da asociación, agrupación ou colectivo solicitante. No caso de agrupacións de persoas físicas ou xurídicas, públicas ou privadas ou colectivos constituídos coa finalidade de levar a cabo o obxecto desta convocatoria que presenten esta solicitude, deberán facer constar expresamente os compromisos de execución asumidos por cada membro da agrupación, así como o importe de subvención a aplicar por cada un deles. Deberán nomear un representante ou apoderado único da agrupación. b. Nome e apelidos do representante da asociación ou colectivo solicitante, CIF, teléfono de contacto e enderezo a efectos de notificación e fotocopia do DNI do representante da entidade. c. Denominación da festa, parroquia e lugar de celebración e días de celebración. d. Memoria do programa previsto, especificando obxectivos, ámbito de actuación, lugar, datas e horarios, breve descripción da actividade, destinatarios e número de participantes previsto, responsable da actividade e outras entidades que colaboran. No caso de que unha actividade esté organizada en colaboración con outra entidade, deberase indicar o grado de responsabilidade de cada parte. e. Presuposto total e desglosado de gastos e ingresos previstos, coa expresión da financiación prevista. f. Lugar, data e sinatura da persoa solicitante. g. Declaración xurada conforme se está ao corrente das obrigas tributarias co Concello de Carballo, Axencia Tributaria e fronte á Seguridade Social. h. Declaración xurada detallada das axudas ou subvencións solicitadas ou concedidas para a mesma finalidade procedentes de calquera administración pública ou ente público ou privado, ou declaración de no ter outras axudas públicas ou privadas para o mesmo obxecto. i. Certificación da conta bancaria a nome da Comisión.6.1.- O procedemento de concesión destas subvención axustarase ao disposto no artigo 19.2 da Lei 9/2007, de 13 de xuño de subvencións de Galicia e seguirase un procedemento abreviado no que o informe e a proposta de resolución serán efectuados nun único acto pola Concelleira de Festas e aprobados polo órgano correspondente, consonte ao procedemento previsto nos artigos 19.2 e 22 da Lei 9/2007, do 13 de xuño, de subvencións de Galicia. As solicitudes de subvención examinaranse e serán outorgadas sempre que se cumpran os requisitos esixidos nesta convocatoria.6.2.- A relación co acordo de concesión e denegación das subvencións farase pública no taboleiro de anuncios e na páxina web do Concello Carballo e será notificada a todos os solicitantes no prazo de 10 días desde a data da resolución.6.3.- A subvención municipal non sobrepasará o 50% do presuposto total do proxecto ou actividade.6.4.- As subvencións son compatibles con outras concedidas por outras administracións ou entes públicos ou privados. Non obstante, a suma do importe das axudas recibidas e dos ingresos obtidos non poderá superar o custe total do programa a desenvolver.6.5.- O pago das subvencións aprobadas realizarase mediante transferencia bancaria. As entidades ou agrupacións de persoas perceptoras das subvencións estarán obrigadas a: a. Organizar e realizar a actividade para a que foi concedida a subvención dentro do prazo previsto. No caso de producirse calquera alteración relevante no presuposto ou no proxecto da actividade deberá comunicarllo ao Concello, que deberá autorizar o cambio. b. No caso de agrupacións de persoas físicas ou xurídicas, públicas ou privadas ou colectivos constituídos coa finalidade de levar a cabo o obxecto desta convocatoria que presenten esta solicitude, deberán facer constar expresamente os compromisos de execución asumidos por cada membro da agrupación, así como o importe de subvención a aplicar por cada un deles. Deberán nomear un representante ou apoderado único da agrupación. c. Facer constar nos materiais de difusión e publicidade do programa subvencionado a colaboración do Concello de Carballo, acompañada se procede, do logotipo correspondente, nun lugar e tamaño destacado con respecto a outros posibles colaboradores, excepto no suposto de que algunha das actividades rematase antes da presentación da solicitude. No caso de que se realice, o material gráfico correspondente á publicidade da actividade (carteis, revistas,.) estará redactada en galego. a. Dispoñer dun seguro de responsabilidade civil que cubra esta actividade. b. Colaborar no seguimento ou solicitude de información que realice o Concello. c. Comunicar calquera outra subvención que soliciten ou que se lles conceda para a mesma finalidade. d. Estar ao corrente nas súas obrigas co Concello de Carballo, a Seguridade Social e a Axencia Triburataria. e. Someterse ás actuacións de comprobación do Concello e ás de control financiero que corresponde á Intervención Municipal, así como facilitar toda a información que lle sexa requerida pola Intervención Xeral da Comunidade Autónoma, polo Tribunal de Contas e polo Consello de Contas no exercicio das súas funcións de fiscalización e control do destino das subvencións. f. Xustificar a actividade subvencionada nos prazos e condicións que se sinalan no apartado seguinte. g. Asumir todas as responsabilidades legais e civis das actividades que realizan. Presentar a xustificación da subvención no prazo máximo de 1 mes desde a finalización da festa e, en todo caso, antes do 15 de decembro. Finalizado o prazo sen que se presentase a documentación xustificativa do cumprimento do obxecto da subvención, o Servizo de Cultura requiriralle para que no prazo improrrogable de dez días, presente a xustificación correspondente. A falta de xustificación da subvención neste prazo excepcional conlevará a perda da subvención e demais responsabilidades previstas na Lei Xeral de Subvencións.  Declaración da realización do programa de actividades obxecto da subvención e memoria da actividade realizada, dos resultados obtidos, conforme ao modelo que proporcionará o concello.  Documentos que demostren a realización das actividades subvencionadas, como noticias de prensa, fotografías, tríptico ou cartel,. e materiais de difusión e publicidade nos que conste a colaboración do Concello de Carballo, acompañada se procede, do logotipo correspondente, nun lugar e tamaño destacado con respecto a outros posibles colaboradores. No caso de que non fora posible aportar estes documentos explicarase o motivo.  Declaración detallada e clasificada segundo os conceptos que figuran na solicitude dos gastos e ingresos correspondentes á actividade subvencionada realizados pola entidade, con indicación das desviacións respecto ao orzamento presentado na solicitude, asinada polo secretario/a e presidente/a da comisión.  Facturas correspondentes as actividades do programa subvencionado por un importe mínimo do dobre da subvención concedida e relación clasificada das facturas presentadas, con indicación do concepto de gasto, concepto do orzamento ao que corresponden, do acreedor, documento, importe e data de emisión. As facturas deben de corresponder a gastos que se consideran subvencionables conforme figura especificado na Base 8.3. As facturas deberán ser orixinais ou fotocopias compulsadas. Nas facturas orixinais deixarase constancia de que foron utilizadas como xustificante da subvención percibida especificando a súa utilización para a xustificación da subvención desta convocatoria. En todo caso, as facturas estarán datadas no exercicio económico para o que se concedera a subvención. No caso de presentación de facturas por un importe inferior ao dobre da subvención concedida, aboarase a parte proporcional que lle corresponda segundo o importe presentado.  Declaración detallada das subvencións ou axudas obtidas doutras administración públicas ou entidades privadas para o mesmo obxecto indicando o seu importe e procedencia ou declaración de non ter outras axudas públicas ou privadas para o mesmo obxecto.  Declaración xurada conforme se está ao corrente das obrigas tributarias coa Seguridade Social. Se a cuantía da subvención superase os 3000€ os beneficiarios deberán entregar certificación da Seguridade Social acreditando estar ao corrente das obrigas tributarias. O Concello de Carballo achegará de oficio as certificacións que acrediten que a entidade solicitante está ao corrente das súas obrigas tributarias co Concello de Carballo e coa Axencia Tributaria. Considéranse gastos subvencionables, aqueles que de maneira indubitada respondan á natureza da actividades subvencionada e resulten estrictamente necesarios e se realicen no prazo establecido. Só se admitirán como gastos subvencionables gastos de contratación de actividades musicais ou culturais ou gastos de infraestructura, seguros ou pago de dereitos de autor. Vista a documentación xustificativa presentada, logo do informe-proposta do Servizo de Cultura e da fiscalización da intervención municipal, o órgano competente valorará se se cumpríu a finalidade básica obxecto da subvención e neste caso, aprobará os xustificantes presentados e ordenará o pagamento.10.1.- O Concello de Carballo reserva para si o dereito a orientar tecnicamente as actividades, a comprobar os datos económicos e a inversión da cantidade económica outorgada así como a efectiva realización delas, e a extender e dar a coñecer publicamente as actividades subvencionadas.10.2.- En caso de incumprimento das obrigas por parte dos perceptores, o Concello procederá á anulación total ou parcial da subvención.11.1.- O concello quedará exento de calquera responsabilidade civil, mercantil, laboral ou de calquera outra derivada das actuacións ás que estén obrigadas as persoas ou entidades destinatarias das subvencións outorgadas.11.2.- A presentación de solicitudes para esta convocatoria implicará a autorización ao Concello de Carballo para facer as consultas a outras administracións que considere oportunas para solicitar información.11.3.- De conformidade coa la Lei Orgánica 15/1999 de 13 de decembro de Protección de Datos de Carácter Persoal (LOPD), infórmase que os datos suministrados nos formularios que se presenten a esta convocatoria poden pasar a formar parte dun ficheiro automatizado de titularidade do Concello de Carballo, cuxa finalidade é a xestión da convocatoria para a que se presenta esta solicitude. O responsable do tratamento dos datos recollidos será a Concellaría de Cultura, con enderezo en Praza do Concello, s/n 15100 Carballo. O Concello de Carballo e a Concellaría de Cultura comprométense a adoptar as medidas de seguridade que correspondan en cumprimiento do establecido na lexislación vixente en materia de protección de datos de carácter persoal. O interesado poderá exercer os seus dereitos de acceso, rectificación, cancelación e oposición, entregando o formulario disposto para tal finalidade no Rexistro de Entrada Municipal, no enderezo electrónico lopd@carballo. org ou chamando ao tfno.981 704 703. O acto de resolución da subvención esgota a vía administrativa. De acordo co que dispón o artigo 123 da Lei 39/2015, de 1 de outubro, poderá interpoñerse recurso potestativo de reposición ante o Alcalde deste Concello, no termo dun mes a contar desde o día seguinte da recepción da notificación, ou ben directamente recurso contencioso administrativo ante o Xulgado do Contencioso-Administrativo de A Coruña. Para todo aquelo no previsto expresamente nas presentes bases aplicarase:  Lei 38/2003, de 17 de novembro, Xeral de Subvencións.  R. D. 887/2006 polo que se aproba o Regulamento de desenvolvemento da Lei 38/2003, do 17 de novembro, xeral de subvencións.  Lei 9/2007, de 2007, de 13 de xuño, de Subvencións de Galicia.  Ordenanza Xeral de Subvencións do Concello de Carballo No cumprimento do disposto no artigo 18.2 da Ley 38/2003, Xeral de Subvencións, e demais normativa de desenvolvemento, o Concello de Carballo remitirá a Base de Datos Nacional de Subvenciones información sobre a concesión das subvencións. As festas xa realizadas antes da data de publicación desta convocatoria ou pendentes de realizar nun prazo inferior a 10 días desde dita publicación, poderán presentar a solicitude de subvención no prazo máximo de 1 mes a partir do día seguinte da publicación do extracto da convocatoria no BOP, a través da Base de Datos Nacional de Subvencións. Se a festa xa está realizada, xunto coa solicitude presentarán a documentación xustificativa correspondente. Carballo, 17 de xullo de 2017 O Alcalde D. Evencio Ferrero Rodríguez